ถนอมเคลือบผิวของหน้าเคาน์เตอร์หินควอทซ์ เช็ดทำความสะอาดทั่วไปเวลาเปื้อน
ถึงควอทซ์จะทนทานพอตัว แต่ใช่ว่าจะไม่เป็นรอยเลยเวลาเจออะไรแรงๆ ถ้าเจออะไรที่ขัดหยาบหรือกัดกร่อน ก็เกิดรอยเล็กๆ ในเรซิ่นนิ่มๆ ได้ หรืออาจถึงชั้นหิน ซึ่งมักเป็นรอยถาวร ยิ่งถ้าเป็นสารเคมีกัดกร่อนแรงๆ อย่างน้ำยาฟอกขาว หรือน้ำยาขัดเตาอบ ก็ทำให้พอง เป็นคราบ หรือสีด่างได้เลย เพราะงั้นเราต้องป้องกันไว้ก่อน พยายามใช้น้ำยาที่แน่ใจว่าไม่เป็นอันตรายต่อหินควอทซ์ เช่น น้ำยาซักผ้า น้ำยาล้างจาน และน้ำส้มสายชู  ห้ามขัดหินควอทซ์ด้วยฝอยเหล็ก กระดาษทราย หินภูเขาไฟ (พัมมิส) หรือแปรงขนแข็งเด็ดขาด  เวลาเตรียมอาหาร ให้หั่นวัตถุดิบบนเขียง อย่าหั่นบนหน้าเคาน์เตอร์โดยตรง เพราะอาจจะเกิดรอยขีดข่วนหรือกระเทาะได้ หินควอทซ์ทนความร้อนมากๆ ไม่ได้ เพราะงั้นให้หาแผ่นรองทนความร้อน หรือขาตั้งโลหะมาวางรองภาชนะที่เพิ่งเอาออกมาจากเตาอบ ถ้าจะวางหม้อหรือกระทะร้อนๆ ให้วางบนเตาแทนหน้าเคาน์เตอร์  หินควอทซ์ส่วนใหญ่ทนความร้อนได้ไม่เกิน 150 - 200°C (300 - 400°F) ถ้าร้อนกว่านั้นอาจถึงขั้นร้าวกะทันหันหรือแตกเป็นรอยยาวได้  หน้าเคาน์เตอร์หินควอทซ์ไม่เหมาะจะใช้วางเครื่องใช้ไฟฟ้าหรืออุปกรณ์ที่แผ่ความร้อนสูงๆ เช่น เตาอบไฟฟ้า หรือหม้อหุงข้าวโลหะ ถ้าโดนแดดแรงๆ ตรงๆ หรือโดนความชื้น อุณหภูมิเพิ่ม-ลดไปมาเรื่อยๆ หินควอทซ์จะซีดจางหรือแตกร้าวได้ เลยเหมาะจะใช้ในครัวหรือในห้องน้ำมากกว่า ที่สำคัญคือถ้าอยู่กลางแจ้ง ทั้งคราบและสิ่งสกปรกจะเกาะผิวของหินควอทซ์ จนต้องทำความสะอาดบ่อยกว่าเดิม  ถ้ากำลังหาเฟอร์นิเจอร์นอกบ้าน แนะนำให้เลือกที่ทำจากวัสดุอย่างสแตนเลส อลูมิเนียม พลาสติก และไม้กันน้ำ อย่างไม้สักหรือไม้สนซีดาร์จะดีกว่า  แต่ถ้ายืนยันจะใช้เคาน์เตอร์หน้าหินควอทซ์กลางแจ้งจริงๆ (เช่น บาร์ริมสระว่ายน้ำ หรือชุดครัวที่ลานบ้าน) ก็ต้องมีอะไรกันแดดกันฝน เช่น กันสาด หรือชายคา เพื่อไม่ให้โดนฝนและรังสียูวีตรงๆ นานๆ ถ้าเป็นหินควอทซ์สำเร็จรูป จะไม่มีรูพรุน คราบเลยไม่ซึม ไม่ฝังลึก แต่ก็แนะนำให้รีบเช็ดทำความสะอาดทันทีที่อะไรกระเด็นหรือหกเลอะเทอะ อย่าทิ้งไว้จนแห้งกรังเป็นคราบ ไม่งั้นอาจต้องทำความสะอาดครั้งใหญ่หลายขั้นตอน  ควอทซ์จะมีสีและลายตามธรรมชาติที่อาจทำให้คราบหรือสิ่งสกปรกหลงตาไปได้ถ้าไม่สังเกตดีๆ แค่ทำความสะอาดตามขั้นตอนง่ายๆ ที่ว่ามา ก็ช่วยรักษาหน้าเคาน์เตอร์หินควอทซ์ให้สวยใหม่แบบนี้ไปอีกหลายปี
ให้ใช้น้ำยาและอุปกรณ์ที่ไม่ขัดหยาบไม่กัดกร่อน. ระวังเรื่องอุณหภูมิสูงมากๆ. หน้าเคาน์เตอร์หินควอทซ์เหมาะจะใช้ในบ้านเท่านั้น. อะไรหกเลอะให้รีบเช็ดทันที.
https://www.wikihow.com/Clean-a-Quartz-Countertop https://www.wikihow.com/Clean-a-Quartz-Countertop
Preserving the Finish of Your Quartz Countertop Dealing with Basic Spills and Messes